Bernhard Munkerud

Bernhard Anton Aleksander Munkerud (født 13. januar 1901, død i mars 1972), også kjent som Bernhard Munkerud, Norga og Bernhard Munkerud Norga, var en norsk dragartist, skredder og kostymedesigner fra Fagerstrand i Nesodden kommune. Munkerud omtales som Norges første dragartist.

Liv og virke 
Bernhard Munkerud vokste opp på Nesodden, etter at han konfirmerte seg dro Munkerud til den gangens Kristiania hvor han fikk seg jobb i en klesbutikk. Han fikk også plass på danseskolen ved Nationaltheatret hvor han fikk opplæring i ballett. Kort tid etter begynte Munkerud å opptre som ballettdanser i Kristiania, og i 1920 dro han til Düsseldorf, Baden, Köln og Berlin for å opptre på tyske kabaret- og revyscener som danser og ballettmester. Munkerud opptrådte også i Riddersalen i København, og i Budapest hvor han i 1929 tok i bruk artistnavnet «Norga», og begynte senere å opptre i drag. Norga kom tilbake til Norge i 1938, og fikk deretter jobb på Det nye teateret i Oslo hvor han var kostymesjef. Han jobbet ved teateret fram til han reiste til Hollywood i USA i 1953. I USA jobbet han som hushovmester for blant annet Judy Garland, og arbeidet senere for Glenn Ford.

Norga døde i mars 1972 i Oslo.

Referanser

Eksterne lenker 
 Norges første dragartist - podkast fra Nasjonalbiblioteket
 

Norske dansere
Dragartister